Gandia edita un nou catàleg del fons editorial de l'Ajuntament
14 desembre 2020

## Gandia edita un nou catàleg del fons editorial de l'Ajuntament14 desembre 2020Última actualització: 14 juliol 2025

![](../gestion/img/906850b6879bc914a11a8dad21e8969ebb480d83d4869d96a9a777ac20bb6e5f.jpg)  
  

Al llarg dels anys i fonamentalment des de la creació dels premis literaris Ausiàs March, el 1959, l'Ajuntament de Gandia ha vingut acumulant un important fons editorial, bàsicament bibliogràfic, format per més de 1.000 títols i uns 40.000 exemplars.

Fins ara hi havia una cinquantena d'aquests títols disponibles a la venda, que en una actualització recent de preus públics s'han vist duplicats. Així, les persones interessades podran trobar en aquesta [web](https://issuu.com/arxiugandia/docs/fulletdefinitiuissuu) prop d'un centenar de publicacions sobre les temàtiques més diverses que són assequibles en els mateixos locals de l'Arxiu Històric en la plaça del rei Jaume I, al costat de la Biblioteca Central. També al correu arxiuhistoric@gandia.org i al telèfon 962.959.567.

Sobre aquesta iniciativa, el regidor delegat de l'IMAB, **Jose Manuel Prieto** ha recordat que "_teníem una sèrie de col·leccions bibliogràfiques emmagatzemades i la nostra intenció és que, amb l'establiment d'aquest preu públic, tots els ciutadans de Gandia puguen accedir a adquirir alguna d'aquestes publicacions que en molts casos ja no estan catalogades i que són difícils de trobar_".

"_Entre els objectius de l'Institut Municipal d'Arxius i Biblioteques tenim l'obligació de divulgar també les nostres pròpies publicacions que en moltes ocasions parlen de la història de Gandia, de personatges singulars o de la historiografia de la nostra comarca des de la perspectiva de múltiples disciplines_" finalitzà l'edil.

[Twittear](https://twitter.com/share)